Na temelju članka 12. stavka 3. i članka 13. stavka 4. Zakona o zaštiti od požara („Narodne novine“, broj 92/10, 114/22), članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20, 1/21), Procjene ugroženosti od požara i tehnološke eksplozije za Grad Koprivnicu i Plana zaštite od požara za Grad Koprivnicu („Glasnik Grada Koprivnice“, broj 5/20, 6/22, 3/23, 9/24), Godišnjeg provedbenog plana unaprjeđenja zaštite od požara za područje Koprivničko-križevačke županije za 2026. godinu (KLASA 245-01/25-01/2 URBROJ: 2137-01/22-25-1, od dana 18. prosinca 2025. godine), Gradsko vijeće Grada Koprivnice na \_\_\_\_\_\_. sjednici održanoj \_\_\_\_\_\_ 2026. godine, donosi

**GODIŠNJI PROVEDBENI PLAN**

**unaprjeđenja zaštite od požara za područje Grada Koprivnice za 2026. godinu**

**I.**

U cilju postizanja učinkovitije i efikasnije razine zaštite od požara na području Grada Koprivnice, Gradsko vijeće Grada Koprivnice donosi Godišnji provedbeni plan unapređenja zaštite od požara za područje Grada Koprivnice za 2026. godinu (u daljnjem tekstu: Plan).

**II.**

Za unapređenje mjera zaštite od požara na području Grada Koprivnice potrebno je u 2026. godini provesti sljedeće mjere:

* + 1. Grad Koprivnica dužan je imati usvojenu Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10, 114/22) i člankom 5. Pravilnika o planu zaštite od požara („Narodne novine“, broj 51/12) te ih u propisanim rokovima usklađivati s novonastalim uvjetima.

|  |  |
| --- | --- |
| *Izvršitelj zadatka:* | Grad Koprivnica |
| *Sudionici:* | Služba civilne zaštite Koprivnica – Odjel inspekcije, Vatrogasna zajednica Grada Koprivnice |
| *Rok:* | kontinuirano |

* + 1. Gradsko vijeće Grada Koprivnice dužno je kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine" broj 20/18, 115/18, 98/19, 57/22, 136/25).

|  |  |
| --- | --- |
| *Izvršitelj zadatka:* | Grad Koprivnica |
| *Rok:* | kontinuirano |

* + 1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije za Grad Koprivnicu te Plana zaštite od požara za Grad Koprivnicu, potrebno je osigurati potreban broj operativnih vatrogasaca.

|  |  |
| --- | --- |
| *Izvršitelj zadatka:* | Grad Koprivnica |
| *Sudionici:* | Vatrogasna zajednica Grada Koprivnice, JVP Grada Koprivnice |
| *Rok:* | kontinuirano |

* + 1. Grad Koprivnica dužan je omogućiti nesmetano obavljanje inspekcijskog nadzora od strane Službe civilne zaštite Koprivnica – Odjel inspekcije te postupati po zahtjevima i naredbama inspektora.

|  |  |
| --- | --- |
| *Izvršitelj zadatka:* | Grad Koprivnica |
| *Sudionici:* | Služba civilne zaštite Koprivnica – Odjel inspekcije |
| *Rok:* | kontinuirano |

* + 1. Grad Koprivnica dužan je osigurati opremanje vatrogasnih postrojbi sukladno Pravilniku o mjerilima za ustroj i razvrstavanje vatrogasnih postrojbi, kriteriji za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane („Narodne novine“ broj 86/24), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11), odnosno temeljem važeće Procjene ugroženosti od požara i tehnološke eksplozije za Grad Koprivnicu i Plana zaštite od požara za Grad Koprivnicu.

|  |  |
| --- | --- |
| *Izvršitelj zadatka:* | Grad Koprivnica, Vatrogasna zajednica Grada Koprivnice, JVP Grada Koprivnice, dobrovoljna vatrogasna društva |
| *Rok:* | kontinuirano |

* + 1. Temeljem važeće Procjene ugroženosti od požara i tehnološke eksplozije za Grad Koprivnicu te Plana zaštite od požara za Grad Koprivnicu, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku.

|  |  |
| --- | --- |
| *Izvršitelj zadatka:* | Grad Koprivnica |
| *Sudionici:* | Vatrogasna zajednica Grada Koprivnice, Vatrogasna zajednica Koprivničko-križevačke županije |
| *Rok:* | 15. travnja 2026. |

* + 1. Od distributera vode na području Grada Koprivnice tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama.

|  |  |
| --- | --- |
| *Izvršitelj zadatka:* | Grad Koprivnica |
| *Sudionici:* | Vatrogasna zajednica Grada Koprivnice, JVP Grada Koprivnice, dobrovoljna vatrogasna društva |
| *Rok:* | 15. travnja 2026. |

**III.**

Ovaj Plan dostavit će se svim izvršiteljima zadataka i sudionicima.

**IV.**

Ovaj Plan stupa na snagu danom donošenja, a objavit će se u „Glasniku Grada Koprivnice“.

KLASA: 245-01/25-01/0007

URBROJ:

Koprivnica,

PREDSJEDNIK

Marko Potroško

**OBRAZLOŽENJE**

1. **Zakonska osnova**

Sukladno članku 13. stavku 4. Zakona o zaštiti od požara („Narodne novine“ broj 92/10, 114/22) kojim je propisano da jedinice lokalne i područne (regionalne) samouprave na temelju procjene ugroženosti donose godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara županije na čijem prostoru se nalaze. Godišnji provedbeni plan unapređenja zaštite od požara županije donosi se uz sudjelovanje nadležne policijske uprave i vatrogasne zajednice županije.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Točkom I. utvrđen je cilj donošenja Godišnjeg provedbenog plan unaprjeđenja zaštite od požara za područje Grada Koprivnice za 2026. godinu.

Točkom II. utvrđene su mjere, dionici i rokovi za izvršenje mjera u zaštiti od požara na području Grada Koprivnice za 2026. godinu.

Točkom III. utvrđena je obaveza obavještavanja sudionika i izvršitelja zadataka.

Točkom IV. ovog plana utvrđena je objava u Glasniku Grada Koprivnice.

1. **Potrebna sredstva za provedbu akta**

Proračunom grada Koprivnice za 2026. godinu osigurana su sredstva za provedbu Godišnjeg provedbenog plana unapređenja zaštite od požara za područje Grada Koprivnice za 2026. godinu u ukupnom iznosu 3.450.000 EUR, a planirana su kroz financijski plan Javne vatrogasne postrojbe Grada Koprivnice za 2026. godinu koji iznosi sveukupno 3.250.000 i plan aktivnosti Sufinanciranja Vatrogasne zajednice grada Koprivnice koji iznosi 200.000 EUR. Ukupna sredstva na raspolaganju kroz godinu uvećavaju se za sredstva koja dodatno ostvaruje Vatrogasna zajednica grada Koprivnice i dobrovoljna vatrogasna društva s područja Grada Koprivnice, a što je planirano njihovim Financijskim planovima.

Sukladno svemu navedenom, predlaže se Gradskom vijeću Grada Koprivnice donošenje Godišnjeg provedbenog plana unapređenja zaštite od požara za područje Grada Koprivnice za 2026. godinu.

Nositelj izrade akta: Predlagatelj:

Služba ureda gradonačelnika Gradonačelnik:

Pročelnik:

Dario Jembrek Mišel Jakšić